Chäserrugg

Chäserrugg estas monto en Togenburgo, Kantono Sankt-Galo, Svislando. Ĝi estas la plej orienta de la sep dentformaj montoj kun la nomo Churfirsten, kiuj disigas la valon de la rivero Turo, nome la Togenburgon de la valo de la Valenlago. La montopinto troviĝas sur la teritorio de la municipo Unterwasser en la komunumo Malnov-Sankt-Johano.

 Turismo 
Chäserrugg estas sĥatata ekskurscelo por vintra turismo. Ĝi apartenas al la ski- kaj neĝtabulregiono de la Supera Togenburgo. Somere la regiono allogas multajn migrantojn.

 Aliro 
De Unterwasser kondukas la Iltios-Funikularo ĝis alteco de 1195 m super la marnivelo. De tie la Chäserrugg-Aertelefero kondukas al la pinto. Alia ebleco estas la Selamatt-Seĝtelefero ĝis la alppaŝtejo Selamatt, de kie la pinto atingeblas en trihora migrado.

 Eksteraj ligiloj 
 Chäserrugg Bergbahnen

Kategorio:Montoj en Svislando
Kategorio:Montoj de la Alpoj
Kategorio:Montoj kun alteco inter 2000 kaj 2999 m